هلوو شلونكم؟؟
اليوم رح اعطيكم نصائح لتعلم اللغات + اني اسوي هذه النصائح
حتى تقوي لغتك اسمع فيديوهات لاجانب يتحدثون باللغة الي انت تتعلمها
واكتب هواية يعني اني اكتب بالعادة يومياتي ( مُذكرات ) باللغة العربية، بس بعدين بدأت اكتبها باللغة الي اتعلمها وفعلا اكو نتائج حلوة
جيب sticky nots واكتب عليه الكلمات الصعبة او المعلومات الصعبة والزقها بغرفتك على الحايط، ومن تدخل انت للغرفة رح تشوف ال sticky note الي انت كتبتها ورح تتذكر المعلومة
اتكلم هواية، اذا انت تعرف احد متقن اللغة الي انت تتعلمها فانصحك اتكلم وياه بهذه اللغة، بس لو انت ماتعرف احد فصير تتكلم ويه نفسك باللغة الي تتعلمها، يعني مثلا اني بالعادة اتكلم ويه نفسي بالعربي بس بعدين بدات اتكلم ويه نفسي بالتركي وبصراحة اكو فرق بالتحدث
من تجي تحفظ او تدرس الدرس اقرأه بصوت عالي، هذه الخطوة هواي مفيدة بالنسبة الي بحيث المعلومة تنرسخ بعقلي وماتروح
اذا مرت عليك كلمة صعبة وماعرفت تحفظها ف انسخها، يعني جيب ورقة واكتب عليها الكلمة الصعبة وصير تكتبها 10 مرات واكثر ( نسخ )، ادري هذه الحركة مال اول ابتدائي بس هي هواي مفيدة
وبس
اذا عدكم نصايح اكتبوها حتى الكل يستفاد
وشكرا للقراءة